Peter Kerecman

JUDr. Peter Kerecman, PhD. (* 16. september 1972, Košice) je slovenský advokát, autor viacerých odborných právnických publikácií. Publikuje tiež odborné a popularizačné články z oblasti dejín advokácie a biografie významných advokátov slovenských dejín.

 Štúdium a kariéra 
 1995 – Právnická fakulta UPJŠ v Košiciach
 1999 – JUDr.
 1995 – 2000 – Právnická fakulta UK v Bratislave, odbor trestné právo, PhD.
 1995 – 2000 – advokátsky koncipient
 od 2000 – advokát s vlastnou advokátskou praxou
 od 2004 – člen Tlačovej rady SR
 od 2007 – externý súdny poradca Ústavného súdu SR
 jún 2010 – jún 2013 – člen predsedníctva Slovenskej advokátskej komory, člen skúšobnej komisie pre advokátske skúšky

V súčasnosti pôsobí ako podpredseda redakčnej rady Bulletinu slovenskej advokácie a predsedom Komisie pre dejiny advokácie Slovenskej advokátskej komory. Je členom Amnesty International a Společnosti pro histórii advokácii v Prahe.

 Ocenenia 
 2001 – Nominant ceny Karola Planka
 2006 – Cena Karola Planka

 Publikačná činnosť 
Monografie:
 Eutanázia, asistovaná samovražda – právne aspekty (1999)
 Novinári a sloboda tlače v rozsudkoch Európskeho súdu pre ľudské práva (2003)
 Kapitoly z dejín advokácie na Slovensku (2005)
 Sloboda prejavu novinára a ochrana pred jej zneužitím (2009)
 História advokácie na Slovensku (2011) – spoluautor R. Manik
 Advokát Janko Jesenský, spisovateľ a legionár (2014) – spoluautor M. Caplovič
 Anton Blaha – Pocta advokátovi (2014) – ako koeditor spolu s M. Chrenkovou, N. Ondrišovou
 Advokát Ivan Horváth a advokáti v jeho diele (2014)

Komentáre k zákonom, judikatúram a pod.:
 Zbierka disciplinárních rozhodnutí Slovenskej advokátskej komory (2007 – 2011) (2012) – spoluautori Ľ. Hrežďovič, T. Frištiková
 Zákon o advokácií. Komentár (2013) – spoluautor J. Olej, P. Kalata
 Zbierka disciplinárních rozhodnutí Slovenskej advokátskej komory (2012 – 2013) (2014) – spoluautori L. Hrežďovič, T. Frištiková

Odborné články: Najmä v Justičnej revue, Bulletine slovenskej advokácie a Právnom obzore 90 článkov z oblasti občianskeho práva hmotného i procesného, ústavného práva, trestného práva, obchodného práva.

Popularizačné články: V Historickej revue dva články (1997, 1998), viacero správ z konferencií a výstav v Bulletine Slovenskej advokácie, články v časopise Fórum: Mesačník Slovenského syndikátu novinárov a ďalšie články týkajúce sa histórie advokácie najmä v Bulletine slovenskej advokácie. Celkom 23 článkov.

 Zdroje 
 Životopis
 Publikačná činnosť (zoznam knižných publikácií a článkov)
 Tlačová rada SR

Kategória:Narodenia 16. septembra
Kategória:Narodenia v 1972
Kategória:Slovenskí advokáti
Kategória:Absolventi Právnickej fakulty Univerzity Pavla Jozefa Šafárika
Kategória:Absolventi Právnickej fakulty Univerzity Komenského v Bratislave
Kategória:Osobnosti z Košíc